พรพิพัฒน์ เบญญศรี

พลเอก พรพิพัฒน์ เบญญศรี (เกิด 17 มีนาคม พ.ศ. 2503) เป็นนายทหารบกชาวไทย เคยดำรงตำแหน่งผู้บัญชาการทหารสูงสุด ในปี พ.ศ. 2561 เสนาธิการทหาร ในปี พ.ศ. 2560 และเป็นรองเสนาธิการทหาร ในปี พ.ศ. 2559 รวมทั้งเคยเป็นสมาชิกคณะรักษาความสงบแห่งชาติและสมาชิกวุฒิสภาไทยด้วย

**ประวัติ**

**ชีวิตส่วนตัว**
พลเอก พรพิพัฒน์ เบญญศรี เกิดเมื่อวันที่ 17 มีนาคม พ.ศ. 2503 ณ กรุงเทพมหานคร เป็นบุตรคนที่ 3 ในจำนวนพี่น้อง 3 คน ของสมศักดิ์และสุมน เบญญศรี ได้สมรสกับ จิราพรรณ สกุลเดิม ดีบุญมี ณ ชุมแพ มีบุตรชาย 2 คน คือ ณพัฒน์ เบญญศรี และณพณ เบญญศรี

**การศึกษา**

**ก่อนรับราชการ**
 โรงเรียนสวนกุหลาบวิทยาลัย รุ่นที่ 95- โรงเรียนเตรียมทหาร รุ่นที่ 18- โรงเรียนนายร้อยพระจุลจอมเกล้า รุ่นที่ 29

**หลังรับราชการ**

**= หลักสูตรทางทหาร =**
 พ.ศ. 2524 : หลักสูตรกระโดดร่ม รุ่นที่ 132- พ.ศ. 2524 : หลักสูตรจู่โจม รุ่นที่ 61- พ.ศ. 2524 : หลักสูตรนักโดดร่มนอกกอง- พ.ศ. 2524 : หลักสูตรการรวบรวมพิเศษ รุ่นที่ 8- พ.ศ. 2528 : หลักสูตรชั้นนายร้อย เหล่าทหารราบ รุ่นที่ 70- พ.ศ. 2531 : หลักสูตรชั้นนายพัน เหล่าทหารราบ รุ่นที่ 49- พ.ศ. 2533 : หลักสูตรเสนาธิการทหารบก ชุดที่ 68- พ.ศ. 2543 : หลักสูตรอบรมปฏิบัติการเพื่อสันติภาพและการฝึก เชิงสัมมนา- พ.ศ. 2550 : หลักสูตรผู้บริหารระดับสูง สถาบันวิทยาการตลาดทุน (วตท.) รุ่นที่ 5- พ.ศ. 2556 : หลักสูตรการป้องกันราชอาณาจักรภาครัฐ ร่วมเอกชน (ปรอ.) รุ่นที่ 25- พ.ศ. 2558 : หลักสูตรนักบริหารยุทธศาสตร์การป้องกันและปราบปรามการทุจริตระดับสูง (นยปส.) รุ่นที่ 2- หลักสูตรหลักนิติธรรมเพื่อประชาธิปไตย รุ่นที่ 5- พ.ศ. 2526 : หลักสูตร Regimental Officer Course กองทัพบกออสเตรเลีย- พ.ศ. 2540 : หลักสูตรปริญญาโท Master of Defense Studies ณ The University of New South Wales ประเทศออสเตรเลีย- พ.ศ. 2555 : หลักสูตร Senior International Defense Management Course, Monterey  ณ ประเทศสหรัฐอเมริกา

**หลักสูตรทางพลเรือน**
 พ.ศ. 2540 : ปริญญาโท หลักสูตรบริหารธุรกิจบัณฑิต (บธ.ม. การจัดการ) มหาวิทยาลัยเกษตรศาสตร์- พ.ศ. 2540 : ปริญญาโท ด้าน DEFENCE STUDIES, The University of New South Wales

**รับราชการ**

**ราชการทหาร**
หลังจากสำเร็จการศึกษาจากโรงเรียนนายร้อยพระจุลจอมเกล้า รุ่นที่ 29 เมื่อปี พ.ศ. 2525 ได้เลือกรับราชการที่ กองพันทหารราบที่ 3 กรมทหารราบที่ 11 รักษาพระองค์ ตลอดระยะเวลาที่รับราชการอยู่นั้นได้สั่งสมประสบการณ์และศึกษาเพิ่มพูนความรู้จากการปฏิบัติหน้าที่ ทั้งในสายงานปกติ และการปฏิบัติราชการสนามชายแดนอย่างสม่ำเสมอ
นอกจากนั้น ยังได้ร่วมปฏิบัติงานร่วมกับนานาชาติ ในกองกำลังเฉพาะกิจร่วมของกองทัพไทยอีกด้วย จากการที่ท่านมีความมานะมุ่งมั่นและรับผิดชอบต่องานในหน้าที่ที่ได้รับมอบหมายเป็นอย่างดียิ่ง เป็นที่ประจักษ์และยอมรับจากผู้บังคับบัญชาและผู้ใต้บังคับบัญชาในทุกระดับ ทำให้มีความเจริญก้าวหน้าในหน้าที่ราชการมาตามลำดับ
จากผลการปฏิบัติงานตลอดระยะเวลาของการรับราชการ ที่มีปณิธานอันแน่วแน่ ประกอบกับความมุ่งมั่นและตั้งใจ ในการปฏิบัติงานตามที่ได้รับมอบหมาย จนเป็นผลสำเร็จมาอย่างต่อเนื่องเกิดประโยชน์ต่อกองทัพไทยและประเทศชาติอย่างเป็นรูปธรรม จนเป็นที่ยอมรับและเชื่อถือจากผู้บังคับบัญชา ตลอดจนได้รับการยอมรับจากหน่วยงานและกำลังพลในกองทัพไทย รวมทั้งส่วนราชการอื่น ๆ ทั้งในประเทศและระดับนานาชาติ
อีกทั้ง ยังได้แสดงออกถึงความจงรักภักดีต่อสถาบันชาติ ศาสนา พระมหากษัตริย์ เป็นหลักสำคัญในการทำงาน จึงได้รับพระมหากรุณาธิคุณโปรดเกล้าฯ ให้ดำรงตำแหน่งสำคัญระดับสูง เช่น รองเสนาธิการทหาร เสนาธิการทหาร และได้รับพระมหากรุณาธิคุณโปรดเกล้าฯ ให้ดำรงตำแหน่ง ผู้บัญชาการทหารสูงสุด ท่านที่ 33 ตั้งแต่วันที่ 1 ตุลาคม พ.ศ. 2561 จนถึงปัจจุบัน

**ตำแหน่งราชการ**
พล.อ. พิพิพัฒน์ เริ่มรับราชการครั้งแรกในตำแหน่ง ผู้บังคับหมวดปืนเล็ก กองร้อยอาวุธเบา กองพันทหารราบที่ 3 กรมทหารราบที่ 11 รักษาพระองค์ และต่อมาได้ทำงานในตำแหนงสำคัญ ๆ เช่น 
*พ.ศ. 2538, พ.ศ. 2539 อาจารย์โรงเรียนเสนาธิการทหารบก สถาบันวิชาการทหารบกชั้นสูง- พ.ศ. 2549 ผู้บัญชาการโรงเรียนเตรียมทหาร- พ.ศ. 2560 เสนาธิการทหาร- พ.ศ. 2561 ผู้บัญชาการทหารสูงสุด

**ยศทางทหาร**
 พ.ศ. 2525 : ร้อยตรี- พ.ศ. 2526 : ร้อยโท- พ.ศ. 2529 : ร้อยเอก- พ.ศ. 2532 : พันตรี- พ.ศ. 2536 : พันโท- พ.ศ. 2539 : พันเอก- พ.ศ. 2548 : พลตรี- พ.ศ. 2556 : พลโท- พ.ศ. 2558 : พลเอก

**ราชการพิเศษ**
 ราชองครักษ์เวร (พ.ศ. 2546 และ พ.ศ. 2549) - ตุลาการศาลทหารกลาง- นายทหารพิเศษประจำหน่วยทหารรักษาพระองค์ ร.1 รอ.- ผู้บังคับกองร้อยอาวุธเบา กองพันทหารราบ เฉพาะกิจที่ 113- รองเสนาธิการ กองกำลังเฉพาะกิจร่วม 972 ไทย/ติมอร์ตะวันออก- ตุลาการศาลทหารสูงสุด- นายทหารพิเศษประจำหน่วยทหารรักษาพระองค์ กรมทหารราบที่ 1 รักษาพระองค์- กรรมการในคณะกรรมการฝ่ายโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พุทธศักราช 2562

**ทางการเมือง**
 สมาชิกวุฒิสภา- หัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคง - อดีตสมาชิกคณะรักษาความสงบแห่งชาติ- กรรมการในคณะกรรมการสถาบันเทคโนโลยีป้องกันประเทศ- ประธานคณะอนุกรรมการฝ่ายจัดขบวนพระยุหยาตราทางสถลมารค- กรรมการในคณะอำนวยการจัดงานพระราชพิธีบรมราชาภิเษก- กรรมการในคณะกรรมการโครงการราชทัณฑ์ปันสุข ทำความดีด้วยหัวใจ

**หลักสูตรทหาร**

**เครื่องราชอิสริยาภรณ์**

**ไทย**

**ต่างประเทศ**
 สหรัฐ: 
** พ.ศ. 2562 – 80px ลีเจียนออฟเมอริต ชั้นผู้บังคับบัญชา- มาเลเซีย:
** พ.ศ. 2562 – 80x80px เครื่องราชอิสริยาภรณ์ดาร์จาห์ เกปาละวานัน อังกะตัน เตนเตรา ชั้นที่ 1

**สหประชาติ**
 UN:
** พ.ศ. 2542 – 80x80px เหรียญคณะผู้แทนสหประชาชาติในติมอร์ตะวันออก

**รางวัลที่ได้รับ**
 รางวัลแห่งเกียรติยศจักรดาว สาขาบริหารการปกครองและเสริมสร้างความมั่นคงแห่งชาติ ประจำปี 2562- รางวัลศิษย์เก่าดีเด่น โรงเรียนเสนาธิการทหารบก ประจำปี 2561- รางวัล “การพัฒนาการบริการที่เป็นเลิศ” ของคณะกรรมการการพัฒนาระบบราชการ ถึง 2 ปีซ้อน- รางวัลองค์กรที่มีความเป็นเลิศด้านการเบิกจ่าย ระดับดีเลิศ ประจำปีงบประมาณ 2562

**บทบาทที่เกี่ยวข้องกับวิกฤติทางการเมือง**
พลเอก พรพิพัฒน์ เบญญศรี ได้ดำรงตำแหน่งต่าง ๆ ดังนี้
*อดีตผู้บัญชาการทหารสูงสุด
*อดีตสมาชิกคณะรักษาความสงบแห่งชาติ
*อดีตสมาชิกวุฒิสภาไทย 
*หัวหน้าศูนย์การแก้ไขสถานการณ์ฉุกเฉินด้านความมั่นคง 
*หัวหน้าผู้รับผิดชอบในการแก้ไขสถานการณ์ฉุกเฉินในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19)
*กรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19)
*กรรมการในคณะกรรมการสถาบันเทคโนโลยีป้องกันประเทศ 
*กรรมการในคณะกรรมการฝ่ายโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีราชาภิเษก พุทธศักราช 2562 
*ประธานคณะอนุกรรมการฝ่ายจัดขบวนพระยุหยาตราทางสถลมารถ 
*กรรมการในคณะอำนวยการการจัดงานพระราชพิธีบรมราชาภิเษก 
*กรรมการในคณะกรรมการโครงการราชทัณฑ์ปันสุข ทำความดีด้วยหัวใจ

**ความภาคภูมิใจและเกียรติยศในการรับราชการ (บทบาทอื่น ๆ)**
ตลอดระยะเวลาของการรับราชการ มีความภาคภูมิใจในการทำหน้าที่ในทุกตำแหน่งที่ได้รับมอบหมาย โดยผลงานที่สำคัญในช่วงชีวิตของการรับราชการที่ผ่านมา เช่น
เมื่อครั้งดำรงตำแหน่ง ผู้อำนวยการกองยุทธการ หน่วยบัญชาการทหารพัฒนา ท่านเป็นผู้จัดทำโครงสร้างการจัดและอัตราของหน่วยบัญชาการทหารพัฒนา ที่ยังคงใช้อยู่ในปัจจุบัน รวมทั้งได้จัดทำแผนแม่บทการพัฒนาประเทศบริเวณตำบลตามแนวชายแดนขึ้นเป็นฉบับแรก
การดำรงตำแหน่ง ผู้บัญชาการโรงเรียนเตรียมทหาร ซึ่งเป็นยุคที่มีความเปลี่ยนแปลงทั้งปัจจัยภายนอกและปัจจัยภายในอย่างมากมาย ต้องเผชิญกับความท้าทายนานับประการ ได้ดำเนินการผลิตนักเรียนเตรียมทหารให้เป็นทั้งคนเก่ง คนดี และมีอุดมการณ์ ด้วยกระบวนการสร้างนักเรียนเตรียมทหาร ให้เป็นผู้มีคุณธรรมและจริยธรรม รวมทั้งเป็นผู้มีจิตวิญญาณที่มุ่งมั่น อดทนในสิ่งที่ผู้อื่นอดทนได้ยาก เสียสละในสิ่งที่ผู้อื่นเสียสละได้ยาก การรู้จักเลือทำในสิ่งที่ถูกต้องเสมอ แม้การกระทำนั้นจะยากลำบากก็ตาม เพื่อเป็นกำลังหลักที่สำคัญในการดูแลปกป้องประเทศชาติ อันเป็นการผลิตนักเรียนเตรียมทหารให้มีความเป็นมาตรฐานอย่างยั่งยืน
การดำรงตำแหน่ง ปลัดบัญชีทหาร ได้ปรับปรุงและพัฒนาระบบการปฏิบัติงานด้านการปลัดบัญชี ได้ยึดถือเป็นแนวทางในการปฏิบัติงานมาจนถึงปัจจุบัน โดยมีผลงานในเชิงประจักษ์ จนทำให้ได้รับรางวัล “การพัฒนาการบริการที่เป็นเลิศ” ของคณะกรรมการการพัฒนาระบบราชการ ถึง 2 ปีซ้อน
ในสมัยที่ดำรงตำแหน่งผู้บัญชาการทหารสูงสุด ได้รับพระบรมราชานุญาตให้จัดพิธีสวนสนามถวายสัตย์ปฏิญาณของทหาร – ตำรวจ เนื่องในพระราชพิธีบรมราชาภิเษก พ.ศ. 2562 และวันกองทัพไทย โดยพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินทรงเป็นองค์ประธานในพิธี ซึ่งนับเป็นการสวนสนามครั้งยิ่งใหญ่ครั้งแรกในรัชสมัยปัจจุบัน
นอกจากนั้นยังได้ประธานการจัดการแข่งขันการแสดงการฝึกทางทหารประกอบดนตรี “ราชวัลลภเริงระบำ” และการแข่งขันกองทหารเกียรติยศ โดยสมเด็จพระนางเจ้าฯ พระบรมราชินี เสด็จพระราชดำเนินแทนพระองค์ทอดพระเนตรการแสดง

**พงศาวลี**
พงศาวลี พลเอก พรพิพัฒน์ เบญญศรี

**อ้างอิง**

**แหล่งข้อมูล**
 ชีวประวัติ จากเว็บไซต์ กองบัญชาการกองทัพทไทย- ข้อมูลจากศูนย์ข้อมูลนักการเมือง ThaisWatch.com- วาสนา นาน่วม เส้นทางเหล็ก พลเอก พรพิพัฒน์  เบญญศรี : มติชน, 2562
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:สมาชิกคณะรักษาความสงบแห่งชาติ
หมวดหมู่:ทหารบกชาวไทย
หมวดหมู่:บุคคลจากโรงเรียนเตรียมทหาร
หมวดหมู่:บุคคลที่เกิดในปี พ.ศ. 2503
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากโรงเรียนเสนาธิการทหารบก
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลที่ยังมีชีวิตอยู่
หมวดหมู่:ผู้บัญชาการทหารสูงสุดไทย